**SOMMERLEIR TREDALEN 19. – 25.juni 2016 – siste info**

Nå nærmer vi oss avreise og de siste detaljene har falt på plass. Det blir et innholdsrikt program og vi mener at speiderne skal ha lært mye nytt om hav, sjøspeiding, livet i fjæra, livredning, kanoferdigheter mm i løpet av leiren. Ikke minst skal vi ha det mye moro! Og vi håper at været er med oss!

Vi skal kjøre buss begge veger.

Avreise søndag 19.juni kl.10.00 fra Kiwi-torget (møt opp litt før).  
Hjemkomst lørdag 25.juni kl.16.00 samme sted.

Bussturen blir på ca. 3 timer. Det kan derfor være lurt å ta med kortstokk, yatzy, quizbok el. Det blir en kort stopp litt etter Oslo.

Ta med matpakke til lunsj søndag.

Vi skal ut å seile og noen kan bli sjøsyke. Lakris eller reisesyketabletter hjelper. Vi kommer til å ta med dette, men ønsker en tilbakemelding fra foreldre om speideren skal få en tablett på forhånd, om de kan få en tablett ved behov eller om de ikke skal få tablett. Gi denne tilbakemeldingen til Kari.

Er det noen som har sykdommer, medisiner eller allergier som vi bør vite om, så gi også melding om det.

Vi ønsker ikke at speiderne har med telefon, ipad, elektroniske spill el. Hvis de bare har kamera på telefon, så kan de ta den med. Men da skal den bare brukes som kamera.

Blir det et behov for å ringe hjem, vil de få låne telefon av lederne (vi har med tlf. liste til kontaktpersoner).

Vi blir mange ledere på leiren, men om du som forelder lurer på noe i løpet av leiren, ta kontakt med leirsjef Martin Østlund på tlf. 948 83 702 eller ass. leirsjef Kari Nilssen på tlf. 48 07 43 27.

**Vi ønsker velkommen på leir!**

Speiderhilsen

Martin og Kari

**PAKKELISTE til sommerleir Tredalen**

Vi skal på haik i løpet av leiren så du må ha god sekk og gode sko.  
Pakk sekken din selv slik at du vet hva du har med, at du har med det du behøver og hvor du finner det. Du kan selvfølgelig få hjelp av mor eller far.

HUSK Å MERKE UTSTYRET DITT

Dette har du på/med deg

* Sekk med plass til sovepose og liggeunderlag
* Sovepose
* Liggeunderlag
* vindtett jakke
* ullundertøy
* ullsokker, tynne og tjukke
* skift : bukse, genser/skjorte, undertøy, sokker, shorts og t-skjorte
* Gode sko
* regntøy/støvler
* tjukk genser
* lue og votter
* sitteplate
* toalettsaker
* solkrem, solbriller og solhatt/skyggelue
* badetøy og håndklær
* kopp, tallerken, bestikk
* kniv
* skjerf og knute (har vi på oss)
* hodelykt
* drikkeflaske
* Hvis du har, kan du ta med:
* badeleker (kan ikke ta veldig stor plass)
* dykkemaske og snorkel
* speiderskjorte og kappe til leirbål
* fiskeutstyr (både stang og gjerne en harpe)
* våtdrakt

Hvis du har kan du godt ta med kamera.

I forbindelse med at vi skal ta kanomerke, så skal alle prøve å svømme med klær. Ta derfor med en bukse og en t-skjorte som tåler et bad i saltvann.